Diari Oficial de la Generalitat Valenciana


Sumari del DOGV 9277, del 14-02-2022 (2022/1062)

Extracte de la Resolució de 9 de febrer de 2022, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2022 les subvencions per al finançament de projectes i activitats de promoció i foment del voluntariat a la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9277

Data del DOGV
:   14-02-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/1062


Data del document
:   09-02-2022

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Extracte

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

Extracte de la Resolució de 9 de febrer de 2022, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2022 les subvencions per al finançament de projectes i activitats de promoció i foment del voluntariat a la Comunitat Valenciana. [2022/1062]  
BDNS (identif.): 606820.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/606820)  
  
Primer. Beneficiàries  
Entitats sense ànim lucratiu que realitzen activitats de sensibilització, formació i intervenció social, en matèria de voluntariat social referent a dependència, persones amb diversitat funcional, famílies, infància i adolescència, adopcions, joventut, dona i persones migrants.  
  
  
Segon. Objecte  
L'objecte d'aquestes ajudes és contribuir al finançament de les despeses corrents derivades de la realització de projectes i activitats voluntàries de promoció i foment del voluntariat en la Comunitat Valenciana dins del marc de competències que correspon exercir a la conselleria competent en matèria de voluntariat social.  
  
Tercer. Bases reguladores  
L'Ordre 5/2015, de 23 d'octubre, de la Vicepresidència i Conselleria d'Igualtat i Polítiques Inclusives, estableix les bases reguladores de subvencions per al finançament de projectes i activitats de promoció i foment del voluntariat en la Comunitat Valenciana (DOGV 7649, 03.11.2015).  
  
Quart. Import  
La Llei 8/2021, de 30 de desembre, de pressupostos de la Generalitat per a l'exercici 2022, estableix l'existència de la línia de subvenció S6583000 en l'aplicació pressupostària 84.14.26.454.39.0.  
La present convocatòria per a l'exercici 2022, la quantia màxima a concedir ascendeix a 1.000.000 euros, destinada íntegrament a programes de promoció i foment del voluntariat a la Comunitat Valenciana.  
  
  
Cinqué. Termini de presentació de sol·licituds  
El termini per a la presentació de les sol·licituds serà d'un mes a comptar des de l'endemà de la publicació de la present resolució de convocatòria en extracte en el Diari Oficial de la Generalitat Valenciana.  
  
  
Sisé. Altres dades  
1. Sol·licituds: la tramitació i presentació de sol·licituds, amb els annexos i la documentació corresponent, s'ha de realitzar exclusivament per mitjans electrònics.  
El punt d'accés a la tramitació electrònica és la seu electrònica de la Generalitat, que trobem en el web https://sede.gva.es. Aquest tràmit també estarà disponible en l'enllaç següent: http://www.gva.es/va/inicio/procedimientos'id\_proc=17612  
2. Documentació a presentar amb la sol·licitud: la prevista en el resolc cinqué de la resolució de convocatòria.  
3. Criteris de valoració: les ajudes es concediran en règim de concurrència competitiva, de conformitat amb els criteris de valoració que es detallen en el resolc sisé de la resolució de convocatòria.  
  
4. Règim de pagaments: el pagament de les subvencions es realitzarà en els termes fixats en el resolc huité de la resolució de convocatòria.  
  
València, 9 de febrer de 2022.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.